Word Up!

„Word Up!“ je R&B/funková skladba, ktorú napísala a pôvodne aj nahrala americká funková skupina Cameo v roku 1986. Kvôli jej častému hraniu v amerických tanečných a R&B rádiách, a takisto aj vďaka videoklipu, ktorý bol hraný v MTV sa stala najznámejším hitom skupiny.

Skladba bola vydaná z icj albumu Word Up! a dosiahla 6. miesto v americkom rebríčku Billboard Hot 100 a tri týždne sa udzžala na 1. mieste v rebríčku Hot R&B/Hip-Hop Songs.

Pozície v rebríčkoch

Verzia Gun
V roku 1994 vytvorila škótska rocková skupina Gun coververziu, ktorá je tvrdšia a viac rockovo-orientovaná a obsahuje aj gitarové sólo. Vydaná bola z albumu Swagger dňa 1. júla 1994 a dosiahla 8. miesto v UK Singles Chart.

Pozície v rebríčkoch

Verzia Melanie B
Neskôr bola vytvorená coververzia skladby „Word Up!“ britskou speváčkou Melanie B. Táto coververzia bola vydaná dňa 28. jún 1999 a dosiahla 14. miesto v rebríčku UK Singles Chart.

Zoznam skladieb
Word Up EP
„Word Up“ (Radio Edit) – 3:23
„Sophisticated Lady“ – 2:43
„Word Up“ (Tim's Dance Mix) – 5:31

Pozície v rebríčkoch

Verzia Korn

„Word Up!“ od americkej nu metalovej skupiny Korn je ďalšia coververzia skladby od skupiny Cameo. Použitie hudobných nástrojov je podobné tomu v coververzii skupiny Gun, okrem toho, že je hraná v nižšie znejúcom ladení 7-strunovej gitary. „Word Up!“ je prvá skladba z retrospektívneho albumu Greatest Hits, Volume 1. Vydaná bola ako singel v júli 2004 a bola často hraná v alternatívnych rádiách. Dostala sa do prvej dvadsiatky v rebríčkoch Modern Rock Tracks a Hot Mainstream Rock Tracks. Hudobné video k skladbe produkoval Antti Jokinen.

Pozície v rebríčkoch

Verzia Little Mix

Britská dievčenská skupina Little Mix vytvorila coververziu pre charitatívnu akciu Sport Relief 2014. Vydaná bola v digitálnej forme dňa 16. marca 2014 a v nasledujúci deň bola vydaná vo fyzickej forme.

Zoznam skladieb
Digital download
"Word Up!" – 3:26

Digitálne remixy
„Word Up!“ (The Alias Radio Edit) – 3:33
„Word Up!“ (Extended Mix) – 4:59
„Word Up!“ (Instrumental) – 3:05

CD singel
„Word Up!“ – 3:26
„Word Up!“ (The Alias Radio Edit) – 3:33
„Word Up!“ (Extended Mix) – 4:59
„Word Up!“ (Instrumental) – 3:05

Pozície v rebríčkoch

Referencie

Zdroj

Single z 1986
Single z 1987
Single z 1994
Single z 1999
Single z 2004
Single z 2014
Piesne z 1986
Piesne skupiny Cameo
Piesne skupiny Korn
Piesne Melanie B
Piesne skupiny Little Mix
Piesne skupiny Gun
Piesne z filmov
Single Atlantic Records
Numetalové piesne
Funkmetalové piesne
Funkové piesne